CELEX: 32016R0690
Language: mt
Date: 2016-05-04 00:00:00
Title: Regolament ta' Implimentazzjoni tal-Kunsill (UE) 2016/690 tal-4 ta' Mejju 2016 li jimplimenta l-Artikolu 21(1) u 21(5) tar-Regolament (UE) 2016/44 rigward miżuri restrittivi fid-dawl tas-sitwazzjoni fil-Libja

5.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 120/1
            
         REGOLAMENT TA' IMPLIMENTAZZJONI TAL-KUNSILL (UE) 2016/690
   tal-4 ta' Mejju 2016
   li jimplimenta l-Artikolu 21(1) u 21(5) tar-Regolament (UE) 2016/44 rigward miżuri restrittivi fid-dawl tas-sitwazzjoni fil-Libja
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament tal-Kunsill (UE) 2016/44 tat-18 ta' Jannar 2016 dwar miżuri restrittivi fid-dawl tas-sitwazzjoni fil-Libja u li jħassar ir-Regolament (UE) Nru 204/2011 (1), u b'mod partikolari l-Artikoli 21(1) u 21(5) tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fit-18 ta' Jannar 2016, il-Kunsill adotta r-Regolament (UE) 2016/44.
            
         
               (2)
            
            
               Fis-27 ta' April 2016, il-Kumitat tal-Kunsill tas-Sigurtà tan-Nazzjonijiet Uniti (NU), stabbilit skont ir-Riżoluzzjoni tal-Kunsill tas-Sigurtà tan-Nazzjonijiet Uniti (UNSCR) 1970 (2011), żied bastiment wieħed mal-lista ta' bastimenti soġġetti għal miżuri restrittivi.
            
         
               (3)
            
            
               Fl-1 ta' April 2016, il-Kumitat tal-Kunsill tas-Sigurtà tan-NU stabbilit skont UNSCR 1970 (2011) aġġorna l-informazzjoni ta' identifikazzjoni relattiva għal tliet persuni soġġetti għal miżuri restrittivi.
            
         
               (4)
            
            
               L-Annessi II u V għar-Regolament (UE) 2016/44 għalhekk għandhom jiġu emendati skont dan,
            
         ADOTTA DAN IR-REGOLAMENT:
   Artikolu 1
   L-Annessi II u V għar-Regolament (UE) 2016/44 huma b'dan emendati kif jinsab fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fid-data tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Mejju 2016.
      
         
            Għall-Kunsill
         
         
            Il-President
         
         A.G. KOENDERS
      
   
   
      (1)  ĠU L 12, 19.1.2016, p. 1.
   
      ANNESS
      
                  (I)
               
               
                  Il-bastiment elenkat hawn taħt jiżdied mal-lista ta' bastimenti soġġetti għal miżuri restrittivi li tinsab fl-Anness V għar-Regolament (UE) 2016/44.
                  B.   Entitajiet
                  
                           
                              1.
                           
                           
                              
                                 Isem DISTYA AMEYA
                              
                                 magħruf ukoll bħala: KASSOS qabel magħruf bħala: mhux disponibbli Indirizz: mhux disponibbli Elenkat fi:27 ta' April 2016
                              
                                 Informazzjoni addizzjonali:
                              
                              OMI: 9077343 Elenkat skont il-paragrafi 10(a) u 10(b) tar-Riżoluzzjoni 2146 (projbizzjoni fuq it-tagħbija, it-trasport jew il-ħatt; projbizzjoni li jidħol fil-portijiet). Skont il-paragrafu 11 tar-Riżoluzzjoni 2146 (2014), din l-inklużjoni hija valida mis-27 ta' April sas-26 ta' Lulju 2016, sakemm ma tintemmx qabel mill-Kumitat skont il-paragrafu 12 tar-Riżoluzzjoni 2146 (2014). Piż mejjet (deadweight): 95 420 Stat tal-Bandiera: Indja. Il-bastiment jista' jkun li nbiegħ reċentement lil xerrej mhux magħruf u l-isem tal-bastiment jista' jkun li nbidel għal Kassos. Mis-26 ta' April 2016, il-bastiment kien fit-tramuntana ta' Al-Bayda, il-Libja, fi triqtu lejn Malta.
                           
                        
            
                  (II)
               
               
                  L-entrati għall-persuni elenkati hawn taħt għandhom jissostitwixxu l-entrati għalihom li jinsabu fl-Anness II għar-Regolament (UE) 2016/44
                  A.   Persuni
                  
                           
                              14.
                           
                           
                              
                                 Isem MUTASSIM QADHAFI
                              
                                 Titlu: mhux disponibbli Inklużjoni fil-lista: Konsulent Nazzjonali tas-Sigurtà Data tat-twelid: 1976 Post tat-twelid: Tripli, il-Libja Psewdonimu affidabbli: ALMUATESEM BELLAH MUAMMER QADHAFI; MUATASSIM BILLAH ABUMINYAR QADHAFI; Psewdonimu inqas affidabbli: MOATASSAM; MUATASMBLLA; MUATASIMBLLAH: Nazzjonalità: mhux disponibbli Nru tal-passaport: PASSAPORT LIBJAN Nru B/001897 Nru ta' identifikazzjoni nazzjonali: mhux disponibbli Indirizz: mhux disponibbli Elenkat fi:26 ta' Frar 2011Informazzjoni oħra: Elenkat skont il-paragrafi 15 u 17 tar-Riżoluzzjoni 1970 (Projbizzjoni fuq l-Ivvjaġġar, Iffriżar tal-Assi). Status/post preżunt: deċedut. Allegatament miet f'Sirte, il-Libja, fl-20 ta' Ottubru 2011.
                              
                                 Informazzjoni addizzjonali
                              
                              Assoċjazzjoni mill-qrib mar-reġim. Elenkat skont il-paragrafi 15 u 17 tar-Riżoluzzjoni 1970 (Projbizzjoni fuq l-Ivvjaġġar, Iffriżar tal-Assi).
                           
                        
                           
                              19.
                           
                           
                              
                                 Isem SAFIA FARKASH AL-BARASSI
                              
                                 Titlu: mhux disponibbli Inklużjoni fil-lista: mhux disponibbli Data tat-twelid: mhux disponibbli Post tat-Twelid: Al Bayda, il-Libja Psewdonimu affidabbli: Safia Farkash Mohammed Al-Hadad, imwielda fl-1 ta' Jannar 1953 (Nru tal-passaport tal-Oman 03825239) Psewdonimu inqas affidabbli: mhux disponibbli Ċittadinanza: mhux disponibbli Nru tal-passaport: 03825239 Nru ta' identifikazzjoni nazzjonali: Nru tal-IDENTITÀ TAL-OMAN 98606491; Indirizz: Is-Sultanat tal-Oman; Post preżunt — l-Eġittu Elenkata fi:24 ta' Ġunju 2011Informazzjoni oħra: Elenkata skont il-paragrafu 15 tar-Riżoluzzjoni 1970 u l-paragrafu 19 tar-Riżoluzzjoni 1973 (Projbizzjoni fuq l-Ivvjaġġar, Iffriżar tal-Assi).
                              
                                 Informazzjoni addizzjonali
                              
                              Ġid personali sinifikanti, li jista' jintuża għall-finijiet tar-reġim. Oħtha Fatima FARKASH hija miżżewġa lil ABDALLAH SANUSSI, kap tal-intelligence militari Libjana.